2. ลักษณะการประกอบธุรกิจ

2.1 ประวัติความเป็นมา

บริษัท ซีเอสพี สตีลเซ็นเตอร์ จำกัด (มหาชน) ก่อตั้งขึ้นเมื่อวันที่ 17 กุมภาพันธ์ 2535
โดยคุณสุภชัย ชัยสุพัฒน์ (เดิมชื่อ บริษัท ซีเอสพี เทรดดิ้ง จำกัด) ด้วยทุนจดทะเบียนเริ่มต้น
5,000,000 บาท มีวัตถุประสงค์หลักในการประกอบธุรกิจซื้อมาขายไปผลิตภัณฑ์เหล็ก จากปี 2535
บริษัทมีการพัฒนาระบบการจัดการและการบริหารอย่างต่อเนื่อง สู่การเป็นศูนย์บริการเหล็ก
เพื่อเป็นศูนย์กลางในการจัดหาและจัดจำหน่ายเหล็กแผ่นรีดเย็นชนิดม้วน เหล็กแผ่นรีดร้อนชนิดม้วน
และเหล็กแผ่นเคลือบชนิดม้วน นอกจากการจัดหาเหล็กแผ่นชนิดม้วนแล้ว
บริษัทยังมีการแปรรูปเหล็กแผ่นชนิดม้วนเพื่อการจำหน่ายและให้บริการในการแปรรูปเหล็กแผ่นชนิดม้วน
โดยการนำเหล็กแผ่นชนิดม้วนขนาดใหญ่มาตัดเป็นเหล็กแผ่นหรือเหล็กแถบม้วนตามขนาดที่ลูกค้าต้องการ
ซึ่งเหล็กแผ่นแปรรูปที่ได้จะนำไปใช้ในอุตสาหกรรมต่อเนื่องต่างๆ เช่น อุตสาหกรรมยานยนต์
เครื่องใช้ไฟฟ้า เฟอร์นิเจอร์ และบรรจุภัณฑ์ เป็นต้น
นอกจากจุดมุ่งหมายในการเป็นศูนย์บริการเหล็กครบวงจรแล้ว
ผู้บริหารของบริษัทได้เล็งเห็นถึงโอกาสในการขยายธุรกิจจากแนวโน้มการเติบโตของอุตสาหกรรมยานยนต์ในประเทศ
ดังนั้น ในไตรมาส 4 ปี2548
บริษัทได้เริ่มโครงการผลิตท่อเหล็กรีดเย็นเพื่อใช้ในอุตสาหกรรมยานยนต์
โดยนำเข้าเครื่องจักรผลิตท่อเหล็กที่ทันสมัยและมีประสิทธิภาพจากต่างประเทศเพื่อผลิตท่อเหล็กรีดเย็น
ซึ่งบริษัทสามารถเริ่มการผลิตและจำหน่ายท่อเหล็กได้ในเดือนตุลาคม 2548
ปัจจุบันบริษัทมีทุนจดทะเบียนที่ออกและเรียกชำระแล้ว 500,000,000 บาท

  สำหรับประวัติความเป็นมาและพัฒนาการที่สำคัญของบริษัทสามารถสรุปได้ดังนี้

  ปี 2535 กุมภาพันธ์ - เริ่มจัดตั้งบริษัทชื่อ “บริษัท ซีเอสพี เทรดดิ้ง จำกัด” ด้วยทุนจดทะเบียน
  5 ล้านบาทเพื่อดำเนินธุรกิจศูนย์บริการเหล็ก

  ตุลาคม - เพิ่มทุนจดทะเบียน จาก 5 ล้านบาทเป็น 20 ล้านบาท
  เพื่อใช้เป็นเงินทุนหมุนเวียนของบริษัท

  ปี 2538 กรกฎาคม - เพิ่มทุนจดทะเบียน จาก 20 ล้านบาทเป็น 50 ล้านบาท
  เพื่อซื้อที่ดินขยายโรงงาน

  ปี 2543 มิถุนายน - เพิ่มทุนจดทะเบียน จาก 50 ล้านบาทเป็น 200 ล้านบาท
  เพื่อซื้อเครื่องจักรและขยายโรงงาน

  ธันวาคม - ได้รับใบอนุญาตนำเข้าเหล็กที่เป็นไปตามมาตรฐานอุตสาหกรรมไทยและใบอนุญาต
  มอก. 528-2540 ให้ทำผลิตภัณฑ์ เหล็กกล้าคาร์บอนรีดร้อนแผ่นม้วน แผ่นแถบ แผ่นหนา
  และแผ่นบางสำหรับงานทั่วไปและงานขึ้นรูป

  ปี 2545 กันยายน - ได้รับประกาศนียบัตรรับรองมาตรฐานคุณภาพ ISO 9001 : 2000 จาก
  Bureau Veritas Quality International
  ซึ่งรับรองระบบการบริหารจัดการโรงงานที่มีคุณภาพและได้มาตรฐาน

  ปี 2547 ธันวาคม - เพิ่มทุนจดทะเบียนจาก 200 ล้านบาทเป็น 400 ล้านบาท
  โดยเป็นการออกหุ้นสามัญเพิ่มทุนจำนวน 2 ล้านหุ้นให้แก่ บริษัท ชัยสุพัฒน์ จำกัด
  ในราคาเท่ากับมูลค่าที่ตราไว้หุ้นละ 100 บาท เพื่อชำระค่าซื้อเครื่องจักรและอุปกรณ์
  รวมถึงวัตถุดิบทั้งหมดจากบริษัท ชัยสุพัฒน์ จำกัด

  ปี 2547 ธันวาคม - บริษัทซื้อเครื่องจักรและอุปกรณ์ ของบริษัทชัยสุพัฒน์ จำกัด
  ซึ่งได้หยุดประกอบกิจการธุรกิจเหล็ก มาเป็นกรรมสิทธิของบริษัทในราคา 59.58 ล้านบาท
  ซึ่งเท่ากับราคาที่ประเมินโดยผู้ประเมินราคาอิสระ ดังรายละเอียดในส่วนที่ 2 ข้อ 11
  เรื่องรายการระหว่างกัน การซื้อเครื่องจักรและอุปกรณ์ดังกล่าว
  ทำให้กำลังการแปรรูปเหล็กของบริษัทเพิ่มขึ้นจาก 99,600 ตันต่อปี เป็น 163,800 ตันต่อปี

  ปี 2548 กรกฎาคม - เปลี่ยนแปลงมูลค่าที่ตราไว้ของหุ้นสามัญจากหุ้นละ 100 บาทเป็นหุ้นละ 1
  บาท และเพิ่มทุนจดทะเบียนจาก 400 ล้านบาทเป็น 500 ล้านบาท
  ซึ่งทำให้จำนวนหุ้นสามัญที่จดทะเบียนไว้เพิ่มขึ้นจาก 400,000,000 หุ้นเป็น 500,000,000 หุ้น
  โดยได้ดำเนินการแล้วเสร็จในเดือนสิงหาคม 2548 และดำเนินการแปรสภาพบริษัทเป็นมหาชน
  เพื่อนำบริษัทเข้าจดทะเบียนในตลาดหลักทรัพย์แห่งประเทศไทย

  - เปลี่ยนชื่อจาก“บริษัท ซีเอสพี เทรดดิ้ง จำกัด” เป็น”บริษัท ซีเอสพี สตีลเซ็นเตอร์ จำกัด
  (มหาชน)”

2.2 ภาพรวมการประกอบธุรกิจของกลุ่มบริษัท

บริษัท ซีเอสพี สตีลเซ็นเตอร์ จำกัด (มหาชน) ประกอบธุรกิจศูนย์บริการเหล็กครบวงจร
ภายใต้เครื่องหมายการค้าของบริษัท “CSP” โดยให้บริการในการจัดหาผลิตภัณฑ์เหล็กแผ่นชนิดม้วน
รวมทั้งการแปรรูปเหล็กแผ่นชนิดม้วนเพื่อจำหน่ายและให้บริการแปรรูปเหล็กแผ่นชนิดม้วนตามขนาดที่ลูกค้าต้องการ
เพื่อใช้ในอุตสาหกรรมต่อเนื่องต่างๆ
บริษัทมุ่งเน้นการจำหน่ายผลิตภัณฑ์ที่มีคุณภาพและการจัดส่งที่ตรงต่อเวลา
โดยบริษัทได้รับมาตรฐานผลิตภัณฑ์อุตสาหกรรมจากกระทรวงอุตสาหกรรม มอก. 528-2540
และการรับรองระบบการจัดการคุณภาพ ISO 9001:2000 นอกจากการจัดจำหน่ายผลิตภัณฑ์ข้างต้น
ในปี 2548
บริษัทได้ขยายธุรกิจไปสู่การผลิตท่อเหล็กรีดเย็นเพื่อตอบสนองความต้องการและการขยายตัวของอุตสาหกรรมยานยนต์

บริษัทมีสำนักงานตั้งอยู่ที่ เลขที่ 475 ถนนพระราม 3 แขวงบางโคล่ เขตบางคอแหลม
กรุงเทพมหานคร และมีโรงงานตั้งอยู่ที่ 227 หมู่ที่ 6 ถนนสุขสวัสดิ์ ตำบลในคลองบางปลากด
อำเภอพระสมุทรเจดีย์ จังหวัดสมุทรปราการ ซึ่งมีกำลังการแปรรูปเหล็กแผ่นประมาณ 163,800
ตันต่อปี โดยมีการใช้กำลังการผลิต ณ ปัจจุบันประมาณร้อยละ 80 ของกำลังการผลิตทั้งหมด
และมีกำลังการผลิตท่อเหล็กรีดเย็นในช่วงเริ่มต้นของการผลิตในปี 2548 ประมาณ 10,000 ตันต่อปี
และจะขยายกำลังการผลิตเป็น 30,000 ตันต่อปีในไตรมาสแรกปี 2549
โดยมีการใช้กำลังการผลิตท่อเหล็กรีดเย็น ณ ปัจจุบันประมาณร้อยละ 30
ของกำลังการผลิตทั้งหมดในปี 2548

2.3 โครงสร้างรายได้ของบริษัท

  โครงสร้างรายได้ของบริษัทในระยะ 3 ปี สิ้นสุดวันที่ 31 ธันวาคม 2545 - 2547 และ ปี
  2548 มีดังนี้

[TABLE]

* รายได้อื่น ๆ ประกอบด้วย กำไรจากอัตราแลกเปลี่ยน
และรายได้จากการเรียกเก็บคืนค่าธรรมเนียมธนาคารจากผู้ขายวัตถุดิบ

2.4 เป้าหมายในการดำเนินธุรกิจของบริษัท

บริษัทมีเป้าหมายธุรกิจในการก้าวไปสู่การเป็นผู้นำศูนย์บริการเหล็กที่ครบวงจรด้วยเครื่องจักรที่ควบคุมด้วยระบบคอมพิวเตอร์ซึ่งมีความแม่นยำสูง
รวมทั้งระบบการบริหารจัดการที่ได้มาตรฐานของบริษัท
โดยสามารถตอบสนองความต้องการที่หลากหลายของลูกค้าในแต่ละกลุ่มอุตสาหกรรมได้อย่างครบวงจรทั้งด้านการจัดหาผลิตภัณฑ์เหล็กแผ่นชนิดม้วน
การแปรรูปและการให้บริการในการแปรรูปผลิตภัณฑ์เหล็กแผ่นชนิดม้วนให้ได้ตามขนาด
และยังคงไว้ซึ่งคุณภาพและความรวดเร็วในการจัดหาและจัดส่งผลิตภัณฑ์
นอกจากการให้บริการข้างต้น
ศูนย์บริการเหล็กมีบริการหลังการขายให้แก่ลูกค้าเพื่อการแก้ไขปัญหาให้แก่ลูกค้าได้อย่างทันท่วงที

ทั้งนี้นอกจากเป้าหมายในการพัฒนาบริษัทเพื่อก้าวไปสู่การเป็นผู้นำทางด้านศูนย์บริการเหล็ก
บริษัทมีเป้าหมายในการเพิ่มความหลากหลายของผลิตภัณฑ์ โดยในเดือนกันยายน 2548
บริษัทได้เริ่มดำเนินการผลิตท่อเหล็กรีดเย็นและสามารถจำหน่ายได้แล้วในเดือนตุลาคม 2548
โดยจำหน่ายให้แก่ลูกค้าในกลุ่มอุตสาหกรรมเฟอร์นิเจอร์
และจะขยายไปสู่ลูกค้าในกลุ่มอุตสาหกรรมยานยนต์
ซึ่งเป็นกลุ่มเป้าหมายหลักในการจำหน่ายท่อเหล็กรีดเย็นของบริษัท (ดูรายละเอียดในหัวข้อ 6
โครงการในอนาคต)